Diari Oficial de la Generalitat Valenciana


Sumari del DOGV 3794, del 17-07-2000 (2000/5925)

Concurs número CV–54/2000. Adjudicació del contracte de serveis d'impressió del Diari de Sessions Plenàries de les Corts Valencianes.
-------------------------------------------------------------------------------------------------------------------------------------

### Dades del document

Número de DOGV
:   3794

Data del DOGV
:   17-07-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/5925


Data del document
:   13-07-2000

Organisme emissor
:   Corts Valencianes

Tipus de document
:   Concurs

Descriptors 

:   * Butlletí Oficial
    * contracte de serveis
    * impremta
    * adjudicació de contracte administratiu
    * Parlament regional

Concurs número CV'54/2000. Adjudicació del contracte de serveis d'impressió del Diari de Sessions Plenàries de les Corts Valencianes. [2000/S5925]
  
La Mesa de les Corts Valencianes, en la reunió del dia 3 de juliol de 2000, ha acordat anunciar la convocatòria pública del concurs que a continuació s'indica:
  
Objecte: CV'54/2000. Impressió del Diari de Sessions Plenàries de les Corts Valencianes.
  
Termini d'execució: un any, a comptar des del següent al de formalització del corresponent contracte. Prorrogable per mutu acord, sense excedir els sis anys.
  
Data prevista d'iniciació: 1 de novembre de l'any 2000 i, en qualsevol cas, després de la firma del contracte.
  
Examen de l'expedient: el plec de clàusules administratives particulars, el plec de prescripcions tècniques, el quadre de característiques del contracte i la possibilitat de visualitzar un exemplar del diari actual, es poden obtenir en el Servei de Publicacions de les Corts Valencianes, sítia al carrer Llibertat, números 3 i 5 de València, de 09.00 a 14.00 hores, de dilluns a divendres. La retirada d'esta documentació i la concertació de visites es podrà fer a partir de la publicació d'este anunci en el Diari Oficial de la Generalitat Valenciana i fins al dia en què acabarà el termini de presentació d'ofertes.
  
Pressupost màxim de licitació: el límit màxim estimat d'este pressupost de licitació és de vuit milions pessetes (8.000.000 PTA), IVA inclòs.
  
Garantia provisional: cent seixanta mil pessetes (360.000 PTA).
  
Garantia definitiva: la que resulte d'aplicar el 4% al pressupost pel qual s'adjudica el subministrament, encara que no sobrepassarà les tres-centes vint mil pessetes (320.000 PTA).
  
Classificació del contractista: no procedeix.
  
Model de proposició: el que va annex, juntament amb la resta d'elements, al plec de clàusules administratives particulars.
  
Termini de recepció de proposicions: fins al dia 21 d'agost de l'any 2000, a les 14.00 hores.
  
Lloc de presentació de proposicions: en el Registre General de les Corts Valencianes, carrer Llibertat 3 i 5, de la ciutat de València.
  
Licitació i obertura de proposicions: el dia 26 de setembre de l'any 2000, a les 12.00 hores, a la sala A de comissions, del Palau de les Corts Valencianes, plaça Sant Llorenç 4, de València.
  
Documentació que han de presentar les persones licitadores:
  
- En el sobre número 1, la documentació acreditativa de la capacitat i la solvència de les empreses segons s'especifica a la clàusula 13a del plec de les administratives particulars.
  
- En el sobre número 2, la proposta tècnica, solvència tècnica addicional i altres millores, segons s'arreplega en la clàusula 14a del plec de les administratives particulars.
  
- En el sobre número 3, l'oferta econòmica, els preus nets desglossats i el preu total que resulte, tal com es determina en la clàusula 15a del plec de les administratives particulars.
  
Criteris d'adjudicació: per a valorar les ofertes, es tindran en compte els criteris següents, d'acord amb la ponderació que s'adjunta:
  
Solvència tècnica: 15 punts
  
Experiència en treballs semblants: 15 punts
  
Proposta tècnica i d'organització
  
per a la prestació dels serveis en els
  
termes establits: 12 punts
  
Proposició econòmica: 50 punts
  
Millora en el termini d'execució: 8 punts
  
Composició de la mesa de contractació:
  
President:
  
- José Cholbi Diego, vicepresident primer de las Corts Valencianes.
  
Vocals:
  
- Carmen Ninet Peña, secretària segona de les Corts Valencianes.
  
- Lluís Aguiló i Lúcia, lletrat dels Serveis Jurídics.
  
- Josep Valor i Gadea, director de l'Àrea Econòmica.
  
- José Luis Masiá Alonso, cap del Servei de Publicacions (secretari amb veu i vot).